ΚΑΝΟΝΙΣΜΟΣ (ΕΚ) αριθ. 2743/95 ΤΟΥ ΣΥΜΒΟΥΛΙΟΥ της 27ης Νοεμβρίου 1995 για το άνοιγμα και τον τρόπο διαχείρισης κοινοτικών δασμολογικών ποσοστώσεων για τα παρασκευάσματα για τις κονσέρβες σαρδέλας καταγωγής Μαρόκου (1η Μαΐου έως 31 Δεκεμβρίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι η αλιευτική συμφωνία μεταξύ της Ευρωπαϊκής Οικονομικής Κοινότητας και του Βασιλείου του Μαρόκου έληξε στις 30 Απριλίου 1995 7 ότι το ειδικό καθεστώς εμπορίου που καθορίζει τους όρους πρόσβασης στην κοινοτική αγορά κονσερβών και παρασκευασμάτων σαρδέλας καταγωγής Μαρόκου (1) δεν εφαρμόζεται πλέον από την εν λόγω ημερομηνία 7 ότι η συμφωνία συνεργασίας μεταξύ της Ευρωπαϊκής Οικονομικής Κοινότητας και του Βασιλείου του Μαρόκου (2), προβλέπει ότι τα παρασκευάσματα και οι κονσέρβες σαρδέλας του είδους sardina pilchardus, που υπάγεται στους κωδικούς ΣΟ ex1604 13 11, ex 1604 13 19, ex 1604 20 50, καταγωγής Μαρόκου, γίνονται δεκτά για εισαγωγή στην Κοινότητα ατελώς υπό ορισμένους όρους 7 ότι, δεδομένου ότι δεν έχουν καθορισθεί οι λεπτομέρειες εφαρμογής του καθεστώτος αυτού, πρέπει να ανοιχθούν δύο κοινοτικές δασμολογικές ποσοστώσεις, 14 000 τόνων ατελώς και 6 000 τόνων με δασμό 10 % 7 ότι από τις εν λόγω ποσότητες πρέπει να αφαιρεθεί η ποσότητα που εισήχθη κατά τη διάρκεια των τεσσάρων πρώτων μηνών του έτους 1995 στο πλαίσιο του ειδικού καθεστώτος εμπορίου που καθορίστηκε στην αλιευτική συμφωνία 7 ότι, κατά συνέπεια, πρέπει να ανοιχθεί μια πρώτη ποσόστωση 8 750 τόνων ατελώς και μια δεύτερη ποσόστωση των 3 750 τόνων με δασμό 10 %,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από την 1η Μαΐου έως τις 31 Δεκεμβρίου 1995 οι δασμοί εισαγωγής στην Κοινότητα των προϊόντων καταγωγής Μαρόκου, που καθορίζονται κατωτέρω, καταργούνται ή μειώνονται στα επίπεδα και εντός του ορίου των κοινοτικών δασμολογικών ποσοστώσεων, όσον αφορά:

>ΘΕΣΗ ΠΗΝΑΚΑ>

Οι εισαγωγές των ανωτέρω προϊόντων κατά το Νοέμβριο και Δεκέμβριο 1995 μπορούν να καταλογιστούν στις οικείες δασμολογικές ποσοστώσεις μέχρι 5 150 τόνους κατ' ανώτατο όριο.

Άρθρο 2

Η Επιτροπή διαχειρίζεται τις δασμολογικές ποσοστώσεις που αναφέρονται στο άρθρο 1 και μπορεί να λαμβάνει οποιοδήποτε χρήσιμο διοικητικό μέτρο προκειμένου να εξασφαλίσει την αποτελεσματική διαχείρισή τους.

Όταν ένας εισαγωγέας υποβάλει σε ένα κράτος μέλος διασάφηση θέσης σε ελεύθερη κυκλοφορία, στην οποία περιλαμβάνεται αίτημα υπαγωγής σε προτιμησιακό καθεστώς για προϊόν που αναφέρεται στον παρόντα κανονισμό, και η εν λόγω διασάφηση γίνει αποδεκτή από τις τελωνειακές αρχές, το ενδιαφερόμενο κράτος μέλος προβαίνει με κοινοποίηση στην Επιτροπή, σε ανάληψη από τη συγκεκριμένη ποσόστωση ποσότητας αντίστοιχης προς τις ανάγκες αυτές.

Οι αιτήσεις ανάληψης πρέπει να διαβιβάζονται χωρίς καθυστέρηση στην Επιτροπή με αναφορά της ημερομηνίας αποδοχής των σχετικών διασαφήσεων.

Η Επιτροπή εγκρίνει τις αναλήψεις σε συνάρτηση με την ημερομηνία αποδοχής των διασαφήσεων θέσης σε ελεύθερη κυκλοφορία από τις τελωνειακές αρχές του ενδιαφερομένου κράτους μέλους στο βαθμό που το διαθέσιμο υπόλοιπο το επιτρέπει.

Εάν ένα κράτος μέλος δεν χρησιμοποιήσει τις αναληφθείσες ποσότητες, τις επιστρέφει το συντομότερο δυνατό στις αντίστοιχες ποσοστώσεις.

Εάν οι αιτηθείσες ποσότητες υπερβαίνουν το διαθέσιμο υπόλοιπο των ποσοστώσεων, η χορήγηση πραγματοποιείται κατ' αναλογία των αιτήσεων. Τα κράτη μέλη ενημερώνονται από την Επιτροπή για τις πραγματοποιούμενες αναλήψεις.

Άρθρο 3

Τα κράτη μέλη εγγυώνται στους εισαγωγείς των εν λόγω προϊόντων ισότιμη και συνεχή πρόσβαση στις δασμολογικές ποσοστώσεις εφόσον η εναπομένουσα ποσότητα το επιτρέπει.

Τα κράτη μέλη και η Επιτροπή συνεργάζονται στενά προκειμένου να εξασφαλίσουν την τήρηση του παρόντος κανονισμού.

Άρθρο 4

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Μαΐου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Νοεμβρίου 1995.

Για το Συμβούλιο Ο Πρόεδρος P. SOLBES MIRA